เชลซีเข็น โมราตา เปิดบ้านรับมือโรมาแม้ยังไม่ฟิต ศึก ชปล.
สิงห์บลู เชลซีเตรียมเข็น อัลบาโร โมราตา กองหน้ารูปหล่อชาวสเปนลงล่าตาข่าย ทั้งที่สภาพร่างกายยังไม่ฟิตสมบูรณ์เต็มร้อย ในเกมที่พวกเขาจะเปิดรังสแตมฟอร์ด บริดจ์ รับมือ หมาป่ากรุงโรม โรมา ทีมแกร่งจากอิตาลี ที่จะจัดชุดเก่งลงบู๊ ในศึกยูฟ่า แชมเปียนส์ลีก รอบแบ่งกลุ่ม กลุ่มซี คืนนี้(พุธ 18 ต.ค.) ถ่ายทอดสดให้ชมทางทรูบีอิน สปอร์ต เริ่ม 01.45 น. ขณะที่ ผีแดง แมนฯยู เจองานหนักไม่น้อย เมื่อจะยกพลบุกไปเยือน เหยี่ยวลิสบอน เบนฟิกา ที่โปรตุเกส ในกลุ่มเอ เกมนี้โจเซ มูรินโญ กุนซือผีแดง ซึ่งจะได้ กลับไปเยือนบ้านเกิด จะจัดโรเมลู ลูกากู, เฮนริก มคิตาร์ยาน และอ็องโตนี มาร์กเซียล เป็นสามประสานแนวรุก เริ่มแข่ง 01.45 น. ยิงสดทางทรูบีอิน สปอร์ต ส่วนกลุ่มดี บาร์เซโลนา เต็ง 1 ของรายการ จะส่ง ลิโอเนล เมสซี กับหลุยส์ ซัวเรซ ลงล่าตาข่าย ในเกมที่จะเปิดรังคัมป์นูดวลโอลิมเปียกอส ทีมเยือนจากกรีซ เริ่มเตะ 01.45 น. ถ่ายสดทางทรูบีอิน สปอร์ต,ศึกฟุตบอลยูฟ่า แชมเปียนส์ลีก ฤดูกาล 2017-18 รอบแบ่งกลุ่ม คืนนี้ (พุธที่ 18 ต.ค.) เป็นเกมดวลแข้งนัดที่ 3 ในกลุ่ม เอ-บี-ซี-ดี รวมทั้งสิ้น 8 คู่ โดยคู่ที่น่าสนใจนั้น สิงห์บลู เชลซี แชมป์พรีเมียร์ลีก อังกฤษ จะเปิดรังสแตมฟอร์ด บริดจ์ รับการมาเยือนของ หมาป่ากรุงโรม โรมา ทีมดังจากกัลโชซีรีเอ อิตาลี ในกลุ่มซี เริ่มเตะเวลา 01.45 น. ถ่ายทอดสดให้ชมทางทรูบีอิน สปอร์ต 1 ขณะที่ ปิศาจแดง แมนเชสเตอร์ ยูไนเต็ด ทีมยักษ์ใหญ่แห่งเมืองผู้ดี จะยกพลบุกไปเยือน เหยี่ยวลิสบอน เบนฟิกา ทีมแกร่งแห่งโปรตุเกส ในกลุ่มเอ เริ่มแข่ง 01.45 น. ถ่ายทอดสดทางทรูบีอิน สปอร์ต 3,เกมบิ๊กแมตช์กลุ่มซี สิงห์บลู เชลซี แชมป์พรีเมียร์ลีก อังกฤษ ฤดูกาลที่แล้ว จะเปิดสนามสแตมฟอร์ด บริดจ์ รับมือ หมาป่ากรุงโรม โรมา ทีมชั้นนำแห่งเวทีกัลโชซีรีเอ อิตาลี โดยเกมลีกนัดล่าสุด เชลซี เพิ่งพลาดท่าบุกไปแพ้คริสตัล พาเลซ ทีมบ๊วย ที่แพ้มา 7 นัดรวดก่อนหน้านี้ แบบล็อกถล่ม 1-2 อย่างไรก็ตาม เกมเฝ้ารังดวลโรมานัดนี้ อันโตนิโอ คอนเต กุนซือชาวอิตาเลียนของเชลซี เตรียมเข็นอัลบาโร โมราตา กองหน้ารูปหล่อทีมชาติสเปน ลงล่าตาข่าย แม้ว่าสภาพร่างกายยังไม่ฟิตสมบูรณ์เต็มร้อยก็ตาม แต่จะขาดเอ็นโกโล ก็องเต กองกลางตัวรับทีมชาติฝรั่งเศส ที่บาดเจ็บต้องพักยาวกว่า 1 เดือน ทว่าขุมกำลังที่เหลือยังเป็นชุดเก่ง นำโดยเชส ฟาเบรกัส, เอเด็น อาซาร์ และเปโดร โรดริเกซ ช่วยกันทำเกมรุก คอยสนับสนุน โมราตา ที่ยืนเป็นหน้าเป้า,ส่วนทีมเยือนโรมา ซึ่งเพิ่งปราชัยต่อนาโปลีคาบ้าน 0-1 ในเกมกัลโชซีรีเอเมื่อคืนวันเสาร์ จะจัดชุดเก่งลงบู๊ นำโดย รัดยา เนียงโกลัน และ ดีเอโก เปรอตติ คอยปั้นเกมอยู่ข้างหลังกองหน้าตัวเก่งอย่าง เอดิน เชโก ที่จะทำหน้าที่ล่าตาข่าย สำหรับแนวโน้มเกมนี้ คาดว่าสูสีคู่คี่ แต่เจ้าบ้านเชลซีดูจะมีภาษีเป็นผู้ชนะมากกว่าเล็กน้อย,ทางด้าน ปิศาจแดง แมนเชสเตอร์ ยูไนเต็ด ยอดทีมแห่งเกาะอังกฤษ เจองานหนักไม่ใช่น้อย เมื่อต้องยกพลบุกไปเยือน เหยี่ยวลิสบอน เบนฟิกา สโมสรชั้นนำแห่งลีกสูงสุดโปรตุเกส ที่สนามเอสตาดิโอ ดา ลุซ กรุงลิสบอน ในเกมนัดที่ 3ของกลุ่มเอ,ปิศาจแดง แมนฯยู ผงาดนำจ่าฝูงกลุ่มเอ ด้วยผลงานชนะ 2 เกมรวด มี 6 คะแนนเต็ม โดยเกมนี้ โจเซ มูรินโญ กุนซือแมนฯยู ซึ่งจะได้กลับมาเยือนบ้านเกิดของตัวเองอีกครั้ง จะปราศจากปอล ป็อกบา กองกลางทีมชาติฝรั่งเศส และมารูยาน,เฟลไลนี มิดฟิลด์หัวฟูทีมชาติเบลเยียม ที่บาดเจ็บ แต่ยังมีเนมานยา มาติช คุมแดนกลาง แนวรุกใช้ ฮวน มาตา, เฮนริก มคิตาร์ยาน และอ็องโตนี มาร์กเซียล ช่วยกันป้อนบอลให้โรเมลู ลูกากู กองหน้าตัวเป้า ทำประตู,ขณะที่เจ้าบ้าน เบนฟิกา ลงเตะมา 2 นัดแพ้รวด ยังไม่มีคะแนนแม้แต่แต้มเดียว ยิงได้แค่ลูกเดียว แต่เสียไปแล้วถึง 7 ลูก รั้งอันดับบ๊วยของกลุ่ม เกมนี้ รุย วิตอเรีย กุนซือเบนฟิกา จะส่งผู้เล่นชุดดีที่สุดลงสนาม โดยมีอันเดร ซิฟโควิช ทำเกมแดนกลาง แนวรุกมีดีเอโก กอนคัลเวส กับราอูล ฮิเมเนซ เป็นคู่กองหน้าล่าตาข่าย ทั้งนี้เทียบฟอร์มกันแล้ว เชื่อว่าแมนฯยูจะบุกมาเอาชนะเบนฟิกาได้ เพราะมูรินโญรู้ไส้รู้พุงเจ้าถิ่นเป็นอย่างดี,ส่วนบาร์เซโลนา ยอดทีมจากแดนกระทิงดุ ซึ่งเป็นเต็ง 1 ของรายการ จะส่งลิโอเนล เมสซี กับ หลุยส์ ซัวเรซ ลงล่าตาข่าย ในการเปิดรังคัมป์นู ต้อนรับโอลิมเปียกอส ทีมดังจากรีซ ในเกมกลุ่มดี (เริ่มเตะ 01.45 น. ยิงสดทางทรูบีอิน สปอร์ต) สำหรับโปรแกรมคู่อื่นๆที่เหลือ ดังนี้ กลุ่มเอ ซีเอสเคเอ มอสโกบาเซิล เริ่ม 01.45 น./กลุ่มบี บาเยิร์น มิวนิกเซลติก, อันเดอร์เลชท์ปารีส แซงต์ แชร์กแมง เริ่ม 01.45 น.ทั้งสองคู่/กลุ่มซี คาราบักแอตฯมาดริด เริ่ม 23.00 น./กลุ่มดี ยูเวนตุสสปอร์ติง ลิสบอน เริ่ม 01.45 น.
เชลซีเตรียมเข็น อัลบาโร โมราตา ทั้งที่สภาพร่างกายยังไม่ฟิตสมบูรณ์เต็มร้อย ในเกมรับมือ หมาป่ากรุงโรม โรมา ขณะที่ ผีแดง แมนฯยู เจองานหนักไม่น้อย เมื่อจะยกพลบุกไปเยือน เหยี่ยวลิสบอน เบนฟิกา ที่โปรตุเกส
ยูฟ่า แชมเปียนส์ลีก,เชลซี,โรมา,แมนเชสเตอร์ ยูไนเต็ด,เบนฟิกา